ורה-אלן

ורה-אלן (באנגלית: Vera-Ellen; 16 בפברואר 1921 – 30 באוגוסט 1981) הייתה שחקנית ורקדנית אמריקאית. זכורה בעיקר בקטעי ריקוד בסרטים עם ג'ין קלי, פרד אסטר, דני קיי ודונלד או'קונור.

קורות חיים
נולדה בנורווד, אוהיו (פרבר של סינסינטי) בשם ורה-אלן ווסטמאייר רוהה להורים ממוצא גרמני. החלה ללמוד ריקוד בגיל 10 ובגיל 13 זכתה בתחרות לכישרונות צעירים.

ב-1939 הופיעה לראשונה בברודוויי במחזמר "חם מדי למאי" של ג'רום קרן ואוסקר המרשטיין. השתתפה בלהקת "הרוקטס" בהופעות באולם המוזיקה רדיו סיטי.

סמואל גולדווין צפה בה במחזמר "יאנקי מקונטיקט" של ריצ'רד רוג'רס ולורנץ הארט וליהק אותה בהופעת הבכורה בהוליווד בסרט "עושה הנפלאות" עם דני קיי ווירג'יניה מאיו.

היא הופיעה עם דני קיי גם בסרטים "הנער מברוקלין" ו"חג מולד לבן".

בסרטים הופיעה בעיקר כרקדנית וקול השירה שלה היה מדובב.

בטלוויזיה הופיעה בתוכניות האירוח של פרי קומו ודינה שור.

חיים אישיים
בעלה הראשון היה הרקן רוברט הייטאואר אליו הייתה נשואה בשנים 1941–1946.

בעלה השני היה המיליונר ויקטור רוטשילד ממשפחת רוטשילד אליו הייתה נשואה בשנים 1954–1956. נולדה להם בת שמתה בגיל שלושה חודשים ממוות בעריסה. לאחר זאת פרשה מהופעות.

היא מתה בגיל 60 מסרטן השחלות.

פילמוגרפיה חלקית
 עושה הנפלאות – 1945
 הנער מברוקלין – 1946
 שלוש נערות בכחול – 1946
 מילים ומנגינה – 1948
 יום בניו יורק – 1949
 שלוש מילים קטנות - 1950
 קרא לי מאדאם – 1953
 חג מולד לבן – 1954
 הבה נשמח – 1957 (סרט אחרון)

קישורים חיצוניים

 

ערכים שבהם תבנית בריטניקה אינה מתאימה
שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
רקדניות אמריקאיות
אמריקאיות ממוצא גרמני
משפחת רוטשילד
אמריקאיות שנולדו ב-1921
אמריקאים שנולדו ב-1921
אמריקאיות שנפטרו ב-1981
אמריקאים שנפטרו ב-1981